MUISTIO 2 / lv. 2018-19

Koulukohtaisen oppilashuoltoryhmän kokous / alaluokat 0 - 4

tiistai 22.1.2018 klo 9.00 – 10.00

Osallistujat: Tero Lahtinen, Miia Pakkala, Jarkko Ojala, Satu Tuominiemi, Maria Luomala, Saara Tikkakoski, Eeva-Kaisa Kesäniemi, Sarita Pohjolainen, Terttu Alanko, Elina Huusko, muun henkilökunnan edustaja, Luukas Leppäniemi oppilasedustaja 4. lk Keskuskoulu, Otto Huusko oppilasedustaja 4. lk Tunkkari, oppilasedustaja 4. lk Ylipään koulu, Saija Leppäniemi (Keskuskoulun vanhempi), Sari Tuohimaa (Ylipään vanhempi), Tiia Tunkkari (Tunkkarin vanhempi)

1. **Kokouksen avaus**

*Rehtori Tero Lahtinen avasi kokouksen klo 9.00.*

**2. Kokouksen järjestäytyminen**

*Kokouksen puheenjohtajana toimi rehtori Tero Lahtinen ja sihteerinä erityisopettaja Maria Luomala.*

**3. Yhteinen toimintamalli oppilaan rikkoessa koulun sääntöjä**

*Esiteltiin yhteinen toimintamalli, miten toimitaan oppilaan rikkoessa koulun sääntöjä, opettajan ohjeita tai käyttäytyy muuten sopimattomasti. Toimintamalli löytyy Koulujen perehdyttämisoppaasta kohdasta KURINPITO.*

*Huoltajilta tuli kyselyä, onko poliisi käynyt koululla puhumassa kiusaamisesta. Juha Puurula kävi viime lukuvuonna Keskuskoululla puhumassa nettikiusaamisesta. Huoltajat toivoivat ensi lukuvuodelle vastaavaa käyntiä. Jarkko Ojala kertoi, että You Tubesta löytyy aiheeseen liittyvä poliisien video(Vlog:Koulukiusaaminen).*

**4. Oppilaiden toiveita koejärjestelyihin ja kouluviihtyvyyteen liittyen**

*Oppilaskunnat ovat käsitelleet aihetta kouluilla ja kyselleet luokissa oppilaiden mielipiteitä.* ***Kouluviihtyvyyden*** *suhteen esitettiin seuraavia toiveita:*

* *yhteisiä pelituokioita*
* *enemmän sisävälitunteja*
* *yhteisiä leffapäiviä*
* *kännykkän käyttö välitunnilla sallittaisiin*
* *Pajalan takana olevalle jalkapallokentälle tekonurmi*
* *lisää pulkkia, hyppynaruja, palloja*
* *parempi välipala*
* *toivotaan, että oppilaat saisivat vaikuttaa enemmän ruokalistaan*
* *erikoispäiviä enemmän (lukupäiviä, ulkoilupäiviä, koko koulun yhteistä tekemistä)*
* *viihtyisyyttä sisustukseen - enemmän tyynyjä, kasveja ym.*
* *lisää liikkumista oppitunteihin ja koko koulupäivään*
* *musiikkivälitunti*

*Keskustelua herätti kouluruokailuun vaikuttamismahdollisuus ja välipala. Toivottiin, että palattaisiin entiseen käytäntöön, jossa ruokalista laadittiin koululla. Myös oppilaiden toiveruokapäivän voisi lisätä listaan. Välipalan yksipuolisuus vaikuttaa suoraan jaksamiseen iltapäivän tunneilla. Varsinkin keittopäivinä sen huomaa. Sovittiin, että asia viedään Kouluruokaryhmän kokoukseen ja tiedoksi sivistystoimeen ja ruokahuoltoon.*

***Koejärjestelyihin*** *esitettiin seuraavia toiveita:*

* *ei montaa koetta samalle viikolle*
* *kokeesta ilmoitettava ainakin viikkoa ennen*
* *digikokeita*
* *suullisesti iPadille puhuttuna*
* *ryhmätöitä enemmän kokeiden sijaan*
* *kokeessa saisi käyttää kirjoja tai nettiä*
* *suullisia kokeita varsinkin englannissa*

*Huoltajilta tuli huomautus, että koejärjestelyissä on otettava huomioon myös se, että kaikki oppilaat eivät ole sosiaalisia, jolloin heillä on oltava mahdollisuus tehdä myös kirjallinen koe. Sovittiin, että tiedotetaan opettajia oppilaiden esittämistä toiveista ja kehotetaan jokaista kokeilemaan jotain uutta.*

**5. Muut asiat**

*Seuraava kokous (0 - 9. lk) pidetään torstaina 25.4. klo 9.00 - 10.30.*

**6. Kokouksen päätös**

*Rehtori päätti kokouksen klo 9.55.*